|  |  |
| --- | --- |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**LĒMUMS**

Rēzeknē

2022.gada 17.novembrī Nr. 1201 (prot. Nr.30, 29.§)

**Par pašvaldībai piekritīgās neapbūvētās zemes vienības ar kadastra apzīmējumu 7882 006 0333 daļas Rikavas pagastā nomas tiesību izsoli**

Pamatojoties uz likuma „Par pašvaldībām” 14.panta otrās daļas 3.punktu, 15.panta pirmās daļas 10.punktu, ievērojot Publiskas personas finanšu līdzekļu un mantas izšķērdēšanas novēršanas likuma 1.pantu, 3.pantu, Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” pirmās daļas 1.punktu, noteikumu trešās daļas 3.1. un 3.2. punktu nosacījumus, ņemot vērā pretendentu pieteikumus uz nekustamā īpašuma objekta nomu, ņemot vērā Finanšu pastāvīgās komitejas 2022.gada 10.novembra priekšlikumu,

Rēzeknes novada dome **n o l e m j:**

1. Nodot nomā pašvaldībai piekritīgo neapbūvēto zemes vienību ar kadastra apzīmējumu 7882 006 0333 daļu,platība 4,0 ha, nosakot objekta izsoles sākumcenu EUR 179,00 (viens simts septiņdesmit deviņi eiro, 00 centi) gadā (bez PVN), turpmāk izsoles noteikumos arī zemes vienība Nr.1.
2. Apstiprināt izsoles noteikumus zemes vienībai ar kadastra apzīmējumiem 7882 006 0333 (izsoles noteikumi pievienoti).
3. Uzdot Komisijai nodrošināt informācijas publicēšanu par izsoli Rēzeknes novada pašvaldības mājas lapā un informāciju izvietot “Dricānu apvienības pārvalde” struktūrvienības “Rikavas pagasta pārvalde” informācijas stendā.
4. Uzdot Komisijai nodrošināt izsoles procesu un apstiprināt nomas tiesību izsoles rezultātus.
5. Uzdot Rēzeknes novada pašvaldības iestādes “Dricānu apvienības pārvalde” struktūrvienības “Rikavas pagasta pārvalde” vadītājam, desmit darba dienu laikā no nomas tiesību izsoles rezultātu apstiprināšanas, noslēgt zemes nomas līgumu ar pretendentu uz 12 (divpadsmit) gadiem, kurš nomas tiesības uz minēto zemes vienību ieguvis par izsolē nosolīto augstāko nomas cenu, atbilstoši organizētās izsoles protokola rezultātiem.
6. Uzdod Rēzeknes novada pašvaldības iestādes “Dricānu apvienības pārvalde” struktūrvienībai “Rikavas pagasta pārvalde” desmit darba dienu laikā pēc nomas līguma spēkā stāšanās publicēt informāciju par nomas tiesību izsoles rezultātu apstiprināšanu un zemes nomas līguma noslēgšanu par nosolīto cenu ar nomnieku Rēzeknes novada pašvaldības mājas lapā.
7. Uzdot Rēzeknes novada pašvaldības iestādes “Dricānu apvienības pārvalde” struktūrvienībai “Rikavas pagasta pārvalde” parakstīto zemes nomas līgumu reģistrēt Rēzeknes novada pašvaldības elektroniskajā dokumentu lietvedības sistēmā un pašvaldības “Nomas” programmā.
8. Ja izsoles rezultātā pretendents līgumu neparaksta ar iznomātāju, vai arī izsolei nav pieteicies neviens pretendents, zemes nomas tiesību izsole atzīstama par nenotikušu un ir rīkojama jauna nomas tiesību izsole.

Šo lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas, pieteikumu iesniedzot Administratīvā procesa likumā noteiktajā kārtībā.

Domes priekšsēdētājs Monvīds Švarcs